Source: https://www.onlineinvest.sk/18=informacia-k-novele-zakona-o-dph-od-152010
Timestamp: 2016-10-27 16:40:13+00:00

Document:
Informácia k novele zákona o DPH od 1.5.2010 | Online Invest s.r.o.
Slovenské Spoločnosti:: Založenie s.r.o.:: Založenie a.s.:: Založenie k.s.:: Založenie Organizačnej zložky:: Predaj Ready Made s.r.o.:: Predaj platcov DPH:: Zmeny v spoločnostiach:: Porovnanie cien založenia s.r.o.Virtuálne sídlo:: Klincová, Ružinov:: Kopčianska (Vienna Gate):: Osadná, Nové mesto:: Konventná, Staré mesto:: Vyšehradská, Petržalka:: Michalská, Staré mesto:: Virtuálna kancelária:: Prenájom zasadacích priestorov:: Elektronická dátová schránkaZrušenie spoločnosti:: Odpredaj Vašej spoločnosti:: Likvidácia spoločnosti:: Zrušenie spoločnosti súdom:: Zlúčenie spoločnostiČeské spoločnosti:: Založenie s.r.o. v ČR:: Založenie a.s. v ČR:: Ready Made s.r.o. v ČR:: Virtuálne sídlo v ČR:: Založenie Organ. zložky v ČR	Informácia k novele zákona o DPH od 1.5.2010Domov > BlogVydané: 22.06.2010 :: Autor: onlineinvest.skZákonom č. 83/2010 Z. z., ktorým sa doplnil zákon č. 222/2004 Z. z. o dani z pridanej hodnoty v znení neskorších predpisov (ďalej len zákon o DPH) sa s účinnosťou od 1.5.2010 doplnilo ustanovenie § 27 ods. 1 o vetu, ktorá znie: „Na tovar vyrobený a uvedený na trh podľa osobitných predpisov 6ad) podľa prílohy č. 7a sa uplatňuje znížená sadzba dane 6 % zo základu dane.“Zámerom zníženia sadzby dane je zvýhodniť vlastnú produkciu konkrétnych špecifikovaných druhov potravinárskych výrobkov, ktoré sú známe medzi poľnohospodármi ako „predaj z dvora“.
Znížená sadzba dane sa vzťahuje len na tovar vyrobený a uvedený na trh, podľa osobitných predpisov (poznámka 6ad)), ktorými sú:
§ 3 nariadenia vlády Slovenskej republiky č. 283/2009 Z. z., ktorým sa ustanovujú opatrenia na úpravu požiadaviek na konštrukciu, usporiadanie a vybavenie potravinárskych prevádzkarní s malým objemom výroby (ďalej „nariadenie vlády č. 283/2009 Z. z.“),
§ 3 až 8 nariadenia vlády Slovenskej republiky č. 352/2009 Z. z., ustanovujú hygienické požiadavky na priamy predaj a dodávanie malého prvotných produktov živočíšneho pôvodu, mäsa z hydiny a domácich králikov, žijúcej zveri a zveriny z nej (ďalej „ nariadenie vlády č. 352/2009 Z. z.“).
§ 3 nariadenia vlády č. 283/2009 Z. z.
V zmysle cit. nariadenia sa výroba a predaj vzťahuje na potravinárske prevádzkarne, ktorými sú:
bitúnky, ktoré zabíjajú najviac 30 dobytčích jednotiek za týždeň,
rozrábkarne, ktoré vyrobia do piatich ton vykosteného mäsa týždenne alebo ekvivalentné množstvo mäsa s kosťou.
Prevádzkovateľ potravinárskej prevádzkarne musí mať povolenie v zmysle § 41 zákona č. 39/2007 Z. z. Uvedeným potravinárskym prevádzkarniam sa povoľuje podľa cit. nariadenia vyrábať a uvádzať na trh mäso s malým objemom výroby (§ 3 ods. 2 cit. nariadenia), a to: mäsa hovädzieho a teľacieho, bravčového, z oviec, kôz a jahniat a kozliat a mäso zo zveriny. Mäso pochádzajúce z potravinárskej prevádzkarne, ktorá má povolenú výnimku podľa § 3 možno uvádzať na trh len v Slovenskej republike a musí byť označené národnou zdravotnou značkou.
§ 3 až 8 nariadenia vlády č. 352/2009 Z. z.
Toto nariadenie sa vzťahuje na predaj a dodávanie malého množstva rýb, surového mlieka, vajec, včelieho medu, mäsa z hydiny a z králikov a zo zveriny, ktoré:
musí pochádzať z vlastnej produkcie, chovu, výlovu alebo rybolovu prvovýrobcu alebo farmy, chovu alebo činnosti prvovýrobcu, ktorý je na vykonávanie činností ustanovených týmto nariadením vlády osobitne zaregistrovaný; ak ide o malé množstvá voľne žijúcej zveri a zveriny z nej, musia pochádzať z poľovného revíru užívateľa poľovného revíru, ktorý je na túto činnosť zaregistrovaný, (ďalej „prvovýrobca“) možno dodávať len priamo konečnému spotrebiteľovi alebo miestnym maloobchodným prevádzkarniam, ak toto nariadenie vlády neustanovuje inak.
Novela zákona o DPH špecifikuje druh tovaru, na ktorý sa vzťahuje s účinnosťou od 1.5.2010 znížená sadzba dane v prílohe č. 7a k zákonu o DPH.
Podobné príspevky:Novinky v živnostenskom zákone 455/1991 z.z. od 1.6.2010Zábezpeka pri registrácii k DPHNiekto na ministerstve sa zas nudí? alebo zmeny v zozname živností - never ending storyInformácia k zákonu č. 289/2008 Z. z. o používaní elektronickej registračnej pokladnicePrenos daňovej povinnosti pri poskytovaní stavebných prác
Online Invest s.r.o. Klincová 37, 821 08 Bratislava 00421 944 255 853 info@onlineinvest.sk KontaktReferencieBlogSlovník pojmovVýber z tlačeCennikMapa stránokZ 17 hodnotení "informácia k novele zákona o dph od 1.5.2010" sme získali hodnotenie 3.87 z 5

References: § 27

§ 3

§ 3

§ 3
 § 41
 § 3

§ 3